เงินบาทเปิด 31.45/47 บาท
ซีไอเอ็มบี ไทย  รายงาน เงินบาทเปิด 31.45/47 มองแนวโน้มวันนี้ยังมีทิศทางอ่อนค่าต่อ
18 พ.ค. 2555

ซีไอเอ็มบี ไทย  รายงาน เงินบาทเปิด 31.45/47 มองแนวโน้มวันนี้ยังมีทิศทางอ่อนค่าต่อ
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดที่ระดับ 31.45/47 บาท/ดอลลาร์ จากวานนี้ที่ปิดตลาดที่ระดับ 31.40/42 บาท/ดอลลาร์ โดยเงินบาทยังคงอ่อนค่าต่อเนื่อง ส่วนตัวเลขเศรษฐกิจของสหรัฐฯ เมื่อคืนที่ผ่านมาไม่ได้มีผลต่อตลาดเท่าไหร่นัก
ล่าสุด กระทรวงแรงงานสหรัฐเปิดเผยว่า ผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 12 พ.ค. ทรงตัวอยู่ที่ 370,000 ราย
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้าวันนี้ ค่าเงินยูโรอยู่ที่ระดับ 1.2672/2676 ดอลลาร์/ยูโร จากเย็นวานนี้ที่ปิดตลาดที่ระดับ 1.2705/2708 ดอลลาร์/ยูโร ส่วนค่าเงินเยนอยู่ที่ระดับ 79.41/44 เยน/ดอลลาร์ จากเย็นวานนี้ที่ปิดตลาดที่ระดับ 80.33/37 เยน/ดอลลาร์
นักบริหารเงิน คาดว่า วันนี้เงินบาทยังมีทิศทางอ่อนค่าต่อเนื่อง ประเมินกรอบการเคลื่อนไหวระหว่าง 31.40-31.55 บาท/ดอลลาร์